
[bookmark: _Toc526847781]PËR HEQJEN NGA FONDI PYJOR DHE KULLOSOR PUBLIK DHE ZVOGËLIMIN NË VOLUM TË SIPËRFAQES PREJ 4 HA, QË DO TË PËRDORET NGA SHOQËRIA “FONSANA GRIGGIO” SHPK, PËR SHFRYTËZIMIN E MINERALIT RANOR-PLLAKOR, NË OBJEKTIN “GURI I ZI”, BASHKIA ELBASAN

Në mbështetje të nenit 100 të Kushtetutës, të nenit 17, të ligjit nr. 9385, datë 4.5.2005, “Për pyjet dhe shërbimin pyjor”, të ndryshuar, dhe të nenit 10, të ligjit nr. 9693, datë 19.3.2007, “Për fondin kullosor”, të ndryshuar, me propozimin e ministrit të Turizmit dhe Mjedisit dhe ministrit të Infrastrukturës dhe Energjisë, Këshilli i Ministrave

VENDOSI:

1. Sipërfaqja pyjore publike prej 4 ha, që do të përdoret nga shoqëria “Fonsana Griggio” sh.p.k., për shfrytëzimin e mineralit ranor-pllakor në objektin “Guri i Zi”, Bashkia Elbasan, të hiqet nga fondi pyjor dhe kullosor publik i bashkisë, të zvogëlohet në volum dhe të çregjistrohet nga Regjistri i Kadastrës së Pyjeve dhe Kullotave. Të dhënat për sipërfaqet pyjore që zvogëlohen në volum dhe të hiqen nga fondi pyjor dhe kullosor publik dhe koordinatat e poligonit të sipërfaqes, objekt minerar, janë sipas lidhjes dhe hartës topografike që i bashkëlidhen këtij vendimi dhe janë pjesë përbërëse të tij.
2. Vlerat përkatëse të volumit të materialit drusor, të produkteve të tjera pyjore dhe kullosore dhe të investimeve të kryera në vite, në sipërfaqen, objekt minerar, paguhen nga shoqëria “Fonsana Griggio” sh.p.k., në llogarinë rrjedhëse të Bashkisë Elbasan, në bazë të lidhjes 4, të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar. 
[bookmark: _GoBack]3. Me hyrjen në fuqi të këtij vendimi, shoqëria “Fonsana Griggio” sh.p.k. detyrohet të rehabilitojë sipërfaqet sipas kushteve të lejes mjedisore dhe të pyllëzojë, me fondet e veta, një sipërfaqe pyjore prej 1.05 ha, në ngastrat e përcaktuara në marrëveshje me Bashkinë Elbasan.
4. Bashkia Elbasan dhe shoqëria “Fonsana Griggio” sh.p.k. të nënshkruajnë marrëveshjen e bashkëpunimit jo më vonë se 60 (gjashtëdhjetë) ditë nga hyrja në fuqi e këtij vendimi. Një kopje e marrëveshjes, së bashku me projektin e miratuar për pyllëzimin, të dërgohet në Ministrinë e Turizmit dhe Mjedisit, jo më vonë se 10 (dhjetë) ditë nga data e nënshkrimit të saj. 
5. Sipërfaqet pyjore, sipas lidhjes bashkëlidhur këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Infrastrukturës dhe Energjisë.
6. Zyra Vendore e Regjistrimit të Pasurive të Paluajtshme Elbasan bën çregjistrimin e sipërfaqes pyjore të identifikuar, sipas lidhjes bashkëlidhur, nga kategoria “Tokë pyjore” dhe e regjistron në kategorinë “Tokë e zënë, objekt i aktivitetit minerar”.
7. Me përmbushjen e detyrimeve nga shoqëria “Fonsana Griggio” sh.p.k., të përcaktuara në planin e rehabilitimit, sipas lejes mjedisore, sipërfaqja e rehabilituar të regjistrohet në fondin pyjor dhe kullosor publik të Bashkisë Elbasan.
8. Ngarkohen Ministria e Turizmit dhe Mjedisit, Ministria e Infrastrukturës dhe Energjisë, Zyra Vendore e Regjistrimit të Pasurive të Paluajtshme Elbasan, Bashkia Elbasan dhe shoqëria “Fonsana Griggio” sh.p.k., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Bashkia ELBASAN

LISTA E NGASTRAVE DHE N/NGASTRAVE Tk FONDIT PYOR DHE KULLOSOR PUBLIK

QE HIQEN PER KRYERJEN E AKTIVITETIT MINERAR TE SHOQERISE"FONSANA GRIGGIO" shpk

Siperfaqja
Ekonomia Ng/ qe higet nga  |Pérdorimi
Nr. (ID pyjore/Kullosore n/ngast. fondi pyjor/ territorit
pones kullosor
ha
1 2 3 4 5 6
1|EL70 00 59a Zaraniké 59a 0.35 trungishte
EL70 00 59 Zaraniké 59 0.63 inproduktive
EL70 00 60b Zaraniké 60b 1.91 inproduktive
2|EL70 00 74d Zaraniké 74d 1.11 inproduktive
GJITHSEJ 4.00

HARTA TOPOGRAFIKE
ME KONTURIN E KERKUAR PER LEJE SHFRYTEZIMI

"Guri i zi" Elbasan 44 25 350 | 4564737

